Seven Ways from Sundown

:*Iste articlo ye sobre una cinta estausunidense de western dramatico; ta atros usos, se veiga *'Seven Ways from Sundown (desambigación)***.


***Seven Ways from Sundown*** (títol orichinal en [[Idioma anglés|anglés]], en [[Idioma aragonés|aragonés]] ***Siet camins dende la tardada***, estrenada en [[Aragón]] con o títl en [[Idioma castellano|castellano]] de ***El precio de la libertad***, en aragonés ***O pre d'a libertat**'') ye una [[cinta]] de [[cine estausunidense]] de [[cine de western]] [[Cine de drama|dramatico]] estrenada l'anyo [[1960]], dirichida por [[Harry Keller]] seguntes un [[guión adaptau]] por [[Clair Huffaker]] (basau en a suya propia [[novela]] ''[[Seven Ways from Sundown (novela)|Seven Ways from Sundown]]'', que heba publicau en [[1969]]), con una [[banda sonora orichinal]] d'[[Irving Gertz]] y [[William Lava]], una [[dirección de fotografía]] d'[[Ellis W. Carter]], una [[producción cinematografica]] de [[Gordon Kay]] ta la [[productora ciematografica]] [[Universal International Pictures]] y un [[elenco]] formau por, entre d'atros, os [[actor]]s [[Audie Murphy]], [[Barry Sullivan]], [[Venetia Stevenson]], [[John McIntire]], [[Kenneth Tobey]], [[Mary Field]], [[Ken Lynch]], [[Suzanne Lloyd]], [[Ward Ramsey]], [[Don Collier]], [[Jack Kruschen]], [[Claudia Barrett]], [[Teddy Rooney]], [[Don Haggerty]], [[Robert Burton]], [[Fred Graham]] y [[Dale Van Sickel]].

Seven Jones s'ha incorporau a los [[Rangers de Texas]] como d'antes mas l'heba feito su [[chirmano]] Two Jones, que heba estau asainau mientres una misión. Seven plega en a suya misión enta un lugarón a on l'atacan os suyos habitants, indignaus porque no reciben prou refirme d'os Rangers. O lugarón acababa d'estar atacau por un perigloso bandiu, Jim Flood, qui heba matau a dos hombres en un chuego de cartas y dimpués heba incendiau o bar. En o cuartel cheneral d'os Rangers, conoix que su chirmano heba estau tamién Ranger en ixe mesmo puesto y i conoix a Joy, una mesacha que ye la filla d'a muller que cocina ta los Rangers, enamorando-se d'ella bien luego. Ninvían a Seven a perseguir a Flood, que poseye una gran popularidat, y lo tenient Herly lo ninvía ta aduyar a un Ranger mas experimentau, o sarchento Hennessey, qui creye que ye una misión bien complicada ta bel un que careixe d'experiencia previa como Ranger. Persiguen a Flood terne que terne, dica que iste lis prepara una embscada y dispara contra Hennessey, qui queda feriu de muerte. Antes de morir, li demana a Seven que albandone la misión, pero iste decide afosar a Hennessey y continar perseguindo a Flood. Encara que inexperto, consigie fer-lo preso, pero bien luego veye que será muit complivau levar a Flood con él dica lo cuartel d'os Rangers. Mientres o viache, troban situacions en as que bel un quiere matar a l'uno, a l'atro u a los dos y colaboran entre éls ta evitar-lo, a la vegada que en cuantas ocasions Flood tien a oportunidat de matar a Seven u mesmo de fuyor, pero no lo fa.

''Seven Ways from Sundown'' s'ambienta en o [[sieglo XIX]] en [[Texas]] y las suyas escenas se filmoron en [[St. George (Utah)|St. George]] ([[Utah]]) y en localizacions en [[Nevada]], amás d'en os [[Universal Studios]] en [[Universal City]] en [[California]].

== Elenco ==


== Se veiga tamién ==
* [[Cine en 1960]].
* [[Cintas de 1960]].

== Referencias ==


== Vinclos externos ==
*  [https://www.imdb.com/title/tt0054296/ ''Seven Ways from Sundown''] en [[Internet Movie Database]].
*  [https://catalog.afi.com/Catalog/moviedetails/53282 ''Seven Ways from Sundown''] en l**American Film Institute Catalog* de l*'American Film Institute*.
*  [https://www.tcm.com/tcmdb/title/89658/enwp *Seven Ways from Sundown''] en TCM Movie Database.